Benggala

thumb|Péta Celukan Béngal
thumb|Sawah ring délta Gangga
thumb|Manut ring sénsus 2015, 106 ukud harimau urip ring Bangladesh miwah 76 ukud ring Bénggala Kauh.
Bénggala (basa Bénggala: বাংলা/বঙ্গ, aksara latin: Bānglā/Bôngô, kaucapang: [bɔŋgo]) inggih punika wewidangan mababad ring Asia kidul, ring Celuk Bengal. Bénggala kawentuk olih délta tukad Gangga-Brahmaputra sané kauningin taler pinaka délta Sunderbhan. Bénggala kailehin olih Gunung Himalaya, negara Népal, miwah Bhutan ring sisi kalér miwah Myanmar ring sisi wetan.

Bénggala sampun kapah dados Bangladesh sané madué 2/3 saking Bénggala miwah wewidangan Bénggala Kauh, Tripura miwah Assam, ring India. Akéh krama ring wewidangan Bénggala kirang-langkung 250 yuta diri duk warsa 2011, tegesné Bénggala inggih punika silih tunggil wewidangan sané kramannyané pinih padet ring jagaté. Saking 250 yutané punika, 160 urip ring Bangladesh tur 91,3 yuta ring Bénggala Kauh, India. Pinih akéh jadma ring Bénggala nganatin soroh wangsa Bénggala (basa Bénggala: Bengali), tur nganggé basa Bénggala sané masoroh basa-basa Indo-Arya. Pinih akéh kraman Bangladesh Muslim tur pinih akéh kraman Bénggala Kauh Hindu. Jadma saking wangsa Bénggala taler urip ring jaban Bénggala, ring wewidangan Jharkhand, Bihar miwah kapuloan Andaman miwah Nikobar.

Pustaka